อยากสอบถามหน่อยค่ะ พอดี วันที่12 เม.ย. ประจำเดือนมาค่ะ วันที่13 กินยาเลื่อนประจำเดือนไปค่ะ แล้วมีเพศสัมพันธ์ไม่ได้ป้องกัน วันต่อมากินไปอีก1เม็ดแล้วก็มีเพศสัมพันธ์ไม่ได้ป้องกัน ประจำเดือนมาน้อยค่ะ วันที่16 ประจำเดือนมาค่อนข้างเยอะค่ะ พอถึงเดือนนี้ ไกล้ถึงวันประจำเดือนมา แต่ยังไม่มีอาการอะไรเลยค่ะ อยากทราบว่าจะท้องไหมคะ
สวัสดีค่ะ การมีเพศสัมพันธ์ไม่ได้ป้องกันด้วยถุงยางอนามัยหรือการใช้ยาคุมกำเนิดชนิดใดๆล่วงหน้ามีโอกาสตั้งครรภ์ได้สูงการกินยาเลื่อนประจำเดือนจะไม่ได้ป้องกันการตั้งครรภ์ แต่อาจทำให้ผนังมดลูกไม่หลุดออกมาเป็นเลือดประจำเดือนจากที่กล่าวมา ถ้าเป็นเพศสัมพันธ์มาภายใน 72 ชั่วโมง ก็จะมีข้อบ่งชี้ในการใช้ยาคุมฉุกเฉินร่วมไปด้วย และถ้าไม่มีข้อบ่งชี้ต้องกินยาเลื่อนประจำเดือนแล้วก็ให้หยุดกินยาไปก่อน เลือดที่ออกมาตอนนี้อาจจะเป็นเลือดประจำเดือนที่จะมาตามปกติหลังการหยุดยาเลื่อนประจำเดือนก็ได้หลังจากนี้จึงต้องสังเกตอาการและรอบเดือน ถ้ากินยาคุมฉุกเฉินไป อาจมีเลือดออกผิดปกติทางช่องคลอดตามมาได้ด้วย แต่ประจำเดือนก็ควรจะมาไม่เกิน 35 วันจากรอบก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป